
Text rozhodnutia
Súd: Krajský súd Bratislava Spisová značka: 5Sd/127/2011 Identifikačné číslo súdneho spisu: 1011201786 Dátum vydania rozhodnutia: 19. 12. 2011 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2011:1011201786.1 Uznesenie Krajský súd v Bratislave v právnej veci navrhovateľa V. Z., bytom B. XX, B., proti odporkyni Sociálnej poisťovni ústredie, Ul. 29. augusta č. 8, Bratislava, o invalidný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ svojím návrhom zo dňa 1.8.2011 žiadal preskúmať rozhodnutie odporkyne číslo XXXXXXX XXX zo dňa 6.7.2011, ktorým odporkyňa priznala invalidný dôchodok od 14.6.2011 a žiadal o zvýšenie invalidného dôchodku vypočítaného podľa zákona č. 461/2003 Z.z. o sociálnom poistení od 10.3.2009. Odporkyňa dňa 16.11.2011 vydala rozhodnutie, ktorým zrušila napadnuté rozhodnutie číslo XXXXXXX XXX zo dňa 6.7.2011 o priznaní invalidného dôchodku a zároveň ďalším rozhodnutím číslo XXXXXXX XXX X zo dňa 16.11.2011 rozhodla, že od 10.3.2009 navrhovateľovi bude vyplácať invalidný dôchodok v sume XXX,XX M. mesačne, čím navrhovateľovi celkom vyhovela. Súd podľa § 250o O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia písomne, dvojmo na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2011:1011201786.1 (dáta aktuálne k 2. 11. 2026). Záväzné je znenie zverejnené súdom.




